recursal/SuperWikiNEXT-32B huggingface dataset:
O **Vickers Vernon** foi un biplano británico de transporte de tropas usado pola Royal Air Force. Entrou en servizo no ano 1921 e foi o primeiro transporte dedicado de tropas da RAF.

O Vernon desenvolveuse a partir do Vickers Vimy Commercial, unha variante de pasaxeiros do famoso bombardeiro Vickers Vimy, e estaba equipado con dous motores Napier Lion ou Rolls-Royce Eagle VIII. Fabricáronse un total de 55 unidades.

En febreiro de 1923, Vernons dos escuadróns 45 e 70 da RAF transportaron preto de 500 soldados a Kirkuk, Iraq, despois de que a zona civil da cidade fose invadida por forzas kurdas. Esta foi a primeira ponte aérea estratéxica da historia.

Os Vernons do escuadrón 45 tiñan portabombas e miras instaladas. En maio de 1924 o escuadrón foi designado oficialmente No. 45 (Bombing) Sqdn.

Os Vernons foron substituídos por Vickers Victoria a partir de 1927.

Variantes
---------

Vernon Mk I
transporte militar impulsado por dous motores de pistón Rolls-Royce Eagle VIII de 360 cabalos.
Vernon Mk II
transporte militar impulsado por dous motores de pistón Napier Lion II de 450 cabalos.
Vernon Mk III
transporte militar impulsado por dous motores de pistón de alta compresión Napier Lion III de 525 cabalos.

Notas
-----

1. 1 2  Thetford 1962, p. 443
2. ↑  Wragg 1986, p. 13
3. ↑  Johnson & Cozens 1984, p. 38
4. ↑  Embry 1976, p. 34
5. ↑  Moyes 1964, p. 67

Bibliografía
------------

* Embry, Basil (1976). *Mission Completed*. London: White Lion. ISBN 0-7274-0260-9.
* Johnson, Brian; Cozens, H. I. (1984). *Bombers The Weapon of Total War*. London: Methuen. ISBN 0-423-00630-4.
* Moyes, Philip (1964). *Bomber Squadrons of the R.A.F. and Their Aircraft*. London: MacDonald. OCLC 796778515.

* Thetford, Owen (1962). *Aircraft of the Royal Air Force since 1918*. London: Putnam. OCLC 213505944.
* Wragg, David (1986). *Airlift A History of Military Air Transport*. Shrewsbury: Airlife. ISBN 0-906393-61-2.
Coordenadas: 43°20′30″N 8°24′50″O﻿ / ﻿43.34167, -8.41389

A **Unión de Federacións Deportivas Galegas** **(UFEDEGA)** é unha asociación sen ánimo de lucro que reúne ás Federacións de todos os deportes da Comunidade Autónoma Galega.

Creación
--------

A UFEDEGA foi creada en 2007, inscrbíndose o día 27 de xuño dese ano no Rexistro Xeral de Asociacións da Xunta de Galicia. Nese acto, a daquela directora xeral de Deportes, Marta Souto, apreciou a iniciativa, e mostrouse convencida de que a Unión servirá para avanzar no camiño do diálogo e a participación.

Federacións adscritas
---------------------

Inicialmente conformábana 31 entidades, e outras catro estaban a punto de sumarse. Entre as que aínda non se afiliaran, as máis significativas eran a Federación Galega de Fútbol e a de Automobilismo.

As primeias asinantes foron:

* Aeronáutica
* Atletismo
* Bádminton
* Baloncesto
* Béisboll
* Billar
* Birlos
* Boxeo
* Caza
* Esquí Náutico
* Golf
* Halterofilia
* Hockey
* Judo
* Karate
* Loita
* Natación
* Patinaxe
* Pelota
* Péntatlon moderno e Tríatlon
* Pesca
* Piragüismo
* Remo
* Rugbi
* Surf
* Taekwondo
* Tenis de Mesa
* Tiro con Arco
* Tiro Olímpico
* Voleibol
* Xadrez

Obxectivos
----------

A UFEDEGA ten como principal obxectivo a defensa e o fomento da práctica deportiva federada en Galicia. As súas maiores preocupacións céntranse nas titulacións, os seguros médicos, as fichas ou os gastos en material deportivo, para mellorar e abaratar custos.

Sede
----

Ten a súa sede na cidade da Coruña, no Complexo Deportivo de Elviña, na Avenida de Glasgow, 13, no barrio do Birloque.

Presidencia
-----------

Desde o ano 2015 o seu presidente é Isidoro Hornillos Baz, que tamén é o presidente da Federación Galega de Atletismo.

Sen recoñecemento oficial
-------------------------

A Unión non está recoñecida oficialmente pola Xunta de Galicia. Por isto, o PSdDG-PSOE demanda o seu recoñecemento por lei, aspecto que consideran fundamental para garantir o traballo da entidade.

Notas
-----

1. 1 2 3  Una treintena de federaciones deportivas gallegas se agrupan en una asociación abierta. *La Voz de Galicia*, 28-06-2007. Consutada o 6 de setembro de 2018.
2. ↑  Isidoro Hornillos Baz en Linkedin.
3. ↑  Currículum de Isidoro Hornillos Baz PDF.
4. ↑  Os socialistas demandan o recoñecemento por lei da Unión de Federacións Deportivas de Galicia[*Ligazón morta*].

---

|  |  |
| --- | --- |
| Este artigo tan só é un bosquexo |  *Este artigo sobre deporte é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
A **Unión Republicana** foi un partido político español fundado en 1903 por Nicolás Salmerón e Alejandro Lerroux baixo a dirección do primeiro, co propósito de unificar as esparexidas forzas republicanas españolas durante a Restauración borbónica.

Historia e características
--------------------------

Nas eleccións xerais de 1905, a Unión Republicana obtivo 30 escanos. Tres anos máis tarde, en 1908, a UR achegouse aos rexionalistas cataláns e integrouse na coalición Solidaritat Catalana. Pero diante do desexo de autonomía dos cataláns, a Unión escindiuse entre os partidarios de colaborar cos rexionalistas (liderados por Salmerón) e os que se opuñan ao catalanismo, encabezados por Lerroux e apoiados, tras un intento de conciliación, por Julián Besteiro. Cando a posición favorable ao catalanismo se impuxo no seo do partido, o sector de Lerroux abandonou a Unión e fundou o Partido Republicano Radical.

|  |  |
| --- | --- |
| Control de autoridades | 
* Wd: Q16977228
* WorldCat
* VIAF: 220661727
* BNE: XX5045969
* GEA: 20859
* GEC: 0068459

 |
| *Slay Tracks (1933-1969)* |
| --- |
|  |
| EP de Pavement |
| Data de edición: | 1989 |
| Lanzamento: | {{{lanzamento}}} |
| Datas de gravación: | 17 de xaneiro de 1989 |
| Estudio(s) de gravación: | {{{estudio}}} |
| Duración: | 14:02 |
| Xénero musical: | indie rock, lo-fi |
| Selo discográfico: | Treble Kicker |
| Producido por: | Gary Young |
| Cronoloxía |
| 

|  |  |  |
| --- | --- | --- |
| *-* | *Slay Tracks (1933-1969)*  | *Demolition Plot J-7* |

 |

***Slay Tracks (1933-1969)*** (tamén coñecido só como ***Slay Tracks***) é o EP de estrea da banda estadounidense de indie rock Pavement. O grupo, que naquel momento estaba formado polos membros fundadores Stephen Malkmus (guitarra, voces) e Scott Kannberg (guitarra), gravou *Slay Tracks* co produtor e futuro integrante Gary Young (batería) nunha sesión de catro horas. O EP lanzouse nun disco de vinilo de 7" a través do propio selo da banda Treble Kicker en 1989. A música de *Slay Tracks* está influenciada por grupos de indie e punk rock como Swell Maps e The Fall, e moitas das letras están inspiradas na vida no lugar de orixe da banda, en Stockton, California.

Aínda que só se fabricaron 1 000 copias de *Slay Tracks*, o EP foi un éxito no *underground*. En xeral tivo unha boa resposta entre os críticos, aínda que a meirande parte das críticas iniciais proviñan de publicacións independentes. As cancións de *Slay Tracks* aparecerían posteriormente no recompilatorio de 1993 *Westing (By Musket and Sextant)*, acadando unha audiencia máis ampla que a inicial edición limitada do EP.

Listaxe de cancións
-------------------

Todos os temas copostos por Stephen Malkmus.

1. "You're Killing Me" – 3:20
2. "Box Elder" – 2:26
3. "Maybe Maybe" – 2:14
4. "She Believes" – 3:02
5. "Price Yeah!" – 3:00

|  |  |
| --- | --- |
| Control de autoridades | 
* Wd: Q3282296
* MusicBrainz: ID

 |
Para outras páxinas con títulos homónimos véxase: Vicente Lobit.

**Vicente Lobit Rodríguez**, finado en Burgos en novembro de 1882, foi un médico e político galego.

Traxectoria
-----------

Foi elixido deputado a Cortes polo distrito de Ourense en 1843 e volveu ser elixido polo mesmo distrito en 1854. Foi o primeiro presidente do Liceo de Ourense (1850). No Sexenio Democrático presidiu a Xunta Revolucionaria de Ourense, foi nomeado gobernador civil de Pontevedra e o 2 de xaneiro de 1869 presidente da Deputación de Pontevedra. En febreiro de 1869 foi nomeado gobernador civil de Palencia e en setembro de León; en 1871 de Toledo e despois de Valladolid e en 1874 de Valencia.

|  |  |  |
| --- | --- | --- |
| Predecesor:**Indalecio Armesto** |  **Presidente da Deputación de Pontevedra** 1869 | Sucesor:**Eugenio Alau** |

Notas
-----

1. ↑  *Diario Oficial de Avisos de Madrid*, 27-11-1882, p. 3.
2. ↑  "Un paseo por los recuerdos del Liceo". Arquivado dende o orixinal o 22 de decembro de 2015. Consultado o 02 de outubro de 2012.
3. ↑  Historia de Barbadás[*Ligazón morta*]

Véxase tamén
------------

### Ligazóns externas

* Ficha no Congreso dos DeputadosArquivado 19 de setembro de 2019 en Wayback Machine.

|  |  |
| --- | --- |
| Control de autoridades | 
* Wd: Q12401833
* Arquivo Histórico de Deputados (1810-1977): 61740

 |
A **Unión de Mulleres Antifascistas** foi unha organización de inspiración comunista fundada en España como correspondente da Unión de mulleres contra a guerra e o fascismo feita pola Internacional Comunista, tras o triunfo de Hitler en Alemaña en 1933.

Historia e características
--------------------------

Esta organización permitía o ingreso nas súas ringleiras de mulleres de calquera ideoloxía política e deste xeito integráronse nela mulleres anarquistas, republicanas, socialistas, católicas etc. chegando a ter máis de 60.000 afiliadas en España, Dolores Ibárruri era a súa presidenta.

Posteriormente á súa fundación, o sindicato Unión Xeral de Traballadores acordou en 1932 rebaixar as súas cotas á metade para facilitar o ingreso das mulleres, o mesmo fixo a Confederación Nacional do Traballo en 1936, o que rebaixou algo a súa influencia, cedida ás Mujeres Libres da CNT e ao secretariado feminino do POUM

Co estalido da guerra civil española colaborou activamente co goberno da república na confección de uniformes e roupa para os refuxiados, estabelecendo asilos para orfos da guerra e hospitais de campaña.

Duramente reprimida tras a vitoria dos golpistas da ditadura franquista, con moitas das súas afiliadas fusiladas ou en prisión, a organización pasou ao exilio, en especial a Francia e México. En Francia moitas delas colaboraron coa maquis durante a segunda guerra mundial e organizáronse despois da vitoria dos Aliados, celebrando en Tolosa, 1946, o seu primeiro Congreso no exilio, mantendo a súa axuda aos refuxiados e máis aos presos en cadeas españolas, porén foi en México dende onde seguiron loitando máis activamente. A partir dos anos 60 ampliaron a súa colaboración con outras organizacións de mulleres, enviando material escolar á Federación de Mulleres Cubanas de Cuba ou colaborando coas do Salvador e Nicaragua.

A Unión continuou coas súas actividades ata a liberación do último preso político en España, momento no que se disolveu.

Véxase tamén
------------

### Outros artigos

* Urania Mella Serrano
* Margarita Nelken

### Bibliografía

* Ruiz-Funes, Concepción y Enriqueta Tuñon. 1992 Nosotras fuimos la unión de mujeres españolas antifacistas en México (1939-1976). En Política y Cultura N° 1. Universidad Autónoma Metropolitana, Unidad Xochimilco. México.
* Scanlon, Geraldine. *La polémica feminista de la España contemporánea 1866-1974*. Siglo XXI Editores, 1970.
* Di Febo, Giuliana. *Resistencia y movimientos de mujeres en España 1936-1976*. Icaria, 1979

### Ligazóns externas

* Mujeres antifascistas españolas. Acceso ós boletíns dixitalizados na Biblioteca Virtual de Prensa Histórica.
**Vicente Vázquez Diéguez**, nado en Verín en 1942, é un pintor e escritor galego.

Traxectoria
-----------

Nado en Verín, xa de neno foi para Pontevedra e despois para Madrid estudar Belas Artes. Alí coñece a Raimundo Patiño e María Cremaes. Foi membro fundador do grupo A Gadaña, introdutor do informalismo en Galicia, impulsor de Estampa Popular Galega, autor de ducias de deseños para diversas iniciativas bibliográficas e culturais. A súa traxectoria comezou en Madrid á volta de 1960 e decorreu parella a un firme compromiso co país e coa cultura galega, desde os tempos de Brais Pinto, do Seminario de Cultura Galega e do Club de Amigos da UNESCO. Estivo moi relacionado con Laxeiro, a quen acompañou na súa volta a España en 1968.

Foi o autor de portadas de libros como *Nin vexo Vigo nin Cangas* de Bernardino Graña, *Seraogna* de Alfonso Pexegueiro ou *O estatuto galego* de Xosé Vilas Nogueira e tamén editor de proxectos como Rueiro ou Xistral. Foi militante nacionalista desde os tempos da UPG e a ANPG.

Chegou a ter un dos obradoiros de gravado máis importantes de Galicia.

Aparece nos catálogos das exposicións *Arte Joven de Galicia 1973* (A Coruña), *VI Exposición al Aire Libre en la Plaza de la Princesa* (Vigo, 1973), *Plástica Gallega: Séptimo ciclo. Pintura, Dibujo y Grabado* (Vigo, 1980), *Plástica gallega* (1981), *I Premio de Arte Fundación Araguaney* (Santiago, 1985), *XXI Bienal de Arte Pontevedra'90* (Pontevedra, 1990), *Catálogo da colección da arte galega do Museo "Quiñones de León"* (Vigo, 1991), *Arte en Pontevedra II* (Pontevedra, 2002), Artistas con Unicef (Santiago, 2003).

En 1968 publicou *As ponlas baixas*, novela que se pode inserir (aínda que tardiamente) na Nova narrativa galega. Despois escribiu *Nidiamente nos lindeiros.* (inédita).

Obra literaria
--------------

* *As ponlas baixas* (1968). Vigo: Galaxia, Col. Illa Nova. Prólogo de Reimundo Patiño. Ilustracións do autor. 102 páxs.

Notas
-----

1. 1 2  "Bibliografía de Pintores Gallegos, Vicente Vázquez Diéguez". *www.pintoresgallegos.com*. Consultado o 2022-03-19.
2. ↑  Fernández del Riego, Francisco (1990). *Diccionario de escritores en lingua galega*. Ediciós do Castro. p. 399. ISBN 84-7492-465-0.
3. 1 2 3  Ermida, Xosé Ramón. "Vicente Vázquez Diéguez: "A arte non é só para os ricos"". *Nós Diario*. Consultado o 2022-03-19.
4. ↑  Pereira Soto, Manuel Angel. "Sobre las cruces parroquiales de Valongo I San Benito de la Arnoia (Orense)" (PDF). *dialnet.unirioja*. Consultado o 19 de marzo de 2022.
5. ↑  Losada, Basilio (1968). "As ponlas baixas, por Vicente Vázquez Diéguez". *Grial* **6** (21): 371–373. ISSN 0017-4181.

Véxase tamén
------------

### Bibliografía

* Vilavedra, Dolores, ed. (1995). *Diccionario da literatura galega. Autores* **I**. Vigo: Editorial Galaxia. pp. 596–597. ISBN 84-8288-019-5.
***Vivir la utopía*** é un documental de 1997, producido por TVE e dirixido por Juan Gamero. Nel descríbese a experiencia anarcosindicalista e anarcocomunista vivida en España que transformou as estruturas sociais en amplas zonas do bando republicano durante a guerra civil de 1936-39, evento denominado revolución española.

Consta de 30 entrevistas con superviventes anarquistas da revolución española, testemuñando o labor construtivo da revolución social e os antecedentes históricos do movemento libertario español. Este labor construtivo significou a organización de colectividades agrícolas de arredor de 7 millóns de campesiños, 3.000 fábricas e empresas colectivamente autoxestionadas nas cidades, a unión de 150.000 milicianos anarquistas contra o fascismo, así como as actividades culturais e o movemento Mujeres Libres de mulleres contra o patriarcado.

Os entrevistados son Miguel Alba, Ramon Álvarez, Frederico Arcos, Marcelino Bailo, Maria Batet, Severio Campos, Francisco Carrasquer, Miguel Celma, Valerio Chiné; José Espana, Jose Fortea, Juan Giménez, Antonio Lahuerta, Concha Liano, Fidel Miró, Aurora Molina, Heleno Molina, Conxa Pérez, Suceso Portales, Dolores Prat, Ximo Queirol, Maravilla Rodríguez, Juan Romero, Manuel Sanz, Liberto Sarrau, José Sauces, José Serra Estruch, Antonio Turón, José Urzáiz e Antonio Zapata.

Produción
---------

O documental foi rodado na sede da Fundación de Estudios Libertarios Anselmo Lorenzo (FAL), e en diferentes lugares da Península Ibérica e parte de Francia, facendo entrevistas e tomando imaxes de libros, carteis, folletos e fotografías. A voz en off é de Maribel Sanchez-Maroto e Manuel Carvajal. Inclúe moitas imaxes de época, e ademais de gravacións fabriles, agrícolas e de actividades cotiás e mesmo bélicas, aparecen imaxes do ditador Miguel Primo de Rivera, do seu fillo Jose Antonio, do xeneral Francisco Franco, e de anarquistas coma Joan García Oliver, Federica Montseny ou Buenaventura Durruti.

A música é do cantaor flamenco *El Cabrero* e do guitarrista Paco del Gastor.

Transmisión
-----------

O documental transmitiuse en 1997 en TVE 2, dentro do espazo *La noche temática*, dedicado ese día ao movemento anarquista en España, xunto co filme de Ken Loach *Land and Freedom* e un documental da cadea Arte francesa sobre o asasinato cometido polo réxime franquista en 1963 contra os anarquistas Joaquín Delgado e Francisco Granado.

Tivo boa acollida en ambientes libertarios.

> 
> 
> Non é fácil que medios alleos ao movemento libertario traten tan ben a filosofía e prácticas libertarias. Felicitamos a todos os compañeiros que durante horas estiveron expoñendo as súas impresións e experiencias aos técnicos de TVE que tan acertadamente realizaron este traballo.
> Fundación Anselmo Lorenzo
>

Véxase tamén
------------

### Ligazóns externas

* *Vivir la utopía*.

* Portal:Anarquismo
* Portal:Cine

|  |  |
| --- | --- |
| Control de autoridades | 
* Wd: Q1146126
* FilmAffinity: 480494
* IMDb: tt1826732
* OFDb: 247873
* TMDb: 240123

 |
Fernando III, rei de Castela e Toledo (1217-1252) e de Galiza e León (1230-1252).
**Unión dinástica** é a unión de varios reinos, Estados, dominios ou calquera outro título de soberanía baixo un mesmo soberano ou gobernante por dereito dinástico. Como consecuencia de tal tipo de unión, os reinos, Estados, dominios ou títulos así unidos non foron integrados ou fusionados, senón que a mesma persoa posúe cada un deles de xeito independente; e, xeralmente, os dominios do título manteñen as súas propias institucións e lexislación (particularismo). Distínguense dous tipos:

* Unión persoal, cando dous ou máis reinos, Estados…, após acontecementos dinásticos ou matrimoniais, se achan co mesmo xefe de estado, xeralmente o rei;
* Unión real, cando dous ou máis reinos, Estados…, deciden, seguindo un tratado, ter un ou máis órganos ou institucións xurídicas comúns, incluído o soberano.

Na maioría dos casos trátase dunha unión persoal. Dita unión pertence a unha dinastía ou familia, mais non é unión política, senón patrimonial. Os títulos ou dominios forman parte do patrimonio da casa reinante. Unha situación bastante común na Idade Media e no Antigo Réxime foi a unión de Estados vasalos baixo un mesmo soberano, cando este os herdaba por dereito natural; ou baixo un matrimonio de soberanos. Os resultados de tales unións non eran froito do azar, senón da política matrimonial que constituía a parte principal das relacións internacionais da época. No entanto, a imprevisíbel continuidade dos matrimonios concertados (por razóns persoais, biolóxicas ou políticas), así como a supervivencia ou non dos herdeiros, podía frustrar doadamente os proxectos de unións dinásticas.

Notas
-----

1. ↑  De Mayoralgo y Lodo, José Miguel (2007). *Historia y régimen jurídico de los títulos nobiliarios: Manual de nobiliaria I* (en castelán). Madrid: Ediciones Hidalguía. p. 22. ISBN 978-84-89851-56-6. Os títulos soberanos son aqueles que corresponden aos reis ou príncipes ―calquera que sexa a súa denominación― que exercen potestades soberanas. A súa esfera de actuación e de poder áchase moi por riba da que corresponde aos títulos nobiliarios, que están nidiamente subordinados á Coroa. A Coroa ou o Soberano constitúese en *fons honorum* ou fonte de onde dimana a graza que crea títulos nobiliarios. O título soberano exerce potestades efectivas de tipo político, mentres o nobiliario é estritamente honorífico. O título soberano pertence á esfera do dereito público, mentres o nobiliario encádrase na do dereito privado.

Véxase tamén
------------

### Outros artigos

* Monarquía dual
* Monarquía composta
* Forma de Estado
* Corpo político
Riboflavina, tamén coñecida como vitamina B2Esta vitamina hidrosoluble, tamén coñecida como **riboflavina**, intervén nos procesos encimáticos relacionados coa respiración celular, en oxidacións tisulares e na síntese de ácidos graxos. É necesaria para a integridade da pel e das mucosas e pola súa actividade osixenadora da córnea para a boa visión. A súa presenza faise máis necesaria cantas máis calorías incorpore a dieta.

As súas fontes naturais son as carnes e produtos lácteos, cereais, fermentos e vexetais verdes.

As súas necesidades diarias son de 1,5 mg para nenos e de 1,7 mg para adultos. Por outra banda, a riboflavina non é almacenada polo organismo, polo que o exceso de consumo se elimina por vía urinaria.

A súa carencia xera trastornos oculares, bucais e cutáneos, cicatrización lenta e fatiga. Máis que a unha inxesta insuficiente pode ser debida a réximes non equilibrados, alcoholismo crónico, diabetes, hipertiroidismo, exceso de actividade física, estados febrís prolongados, lactación artificial, tensión, calor intensa ou ó uso dalgunhas drogas.

Esta vitamina é sensible á luz solar e a certos tratamentos, como a pasteurización, proceso que fai perder o 20% do seu contido. Por exemplo, a exposición á luz solar dun vaso de leite durante dúas horas fai perder o 50% do seu contido de vitamina B.

É un aditivo alimentario permitido pola Unión Europea, identificado polo código E101.

| * v
* c
* e
Vitaminas |
| --- |
| Liposolubles | 
* Retinol (**A**)
* Calciferol (**D:** D2, D3)
* Tocoferol (**E**)
* Filoquinona (**K**)

 |
| Hidrosolubles | 
* Tiamina (**B1**)
* Riboflavina (**B2**)
* Niacina (**B3**)
* Ácido pantoténico (**B5**)
* Piridoxina (**B6**)
* Biotina (**B7**)
* Ácido fólico (**B9**)
* Cobalamina (**B12**)
* Ácido ascórbico (**C**)

 |

|  |  |
| --- | --- |
| Control de autoridades | 
* Wd: Q130365
* BNCF: 51056
* BNF: 12460492z
* BRE: 3508846
* EBID: ID
* GND: 4188444-9
* JSTOR: riboflavin-deficiency
* LCCN: sh85143964
* MAG: 2776155809
* NDL: 00569443
* PSH: 6236
* Treccani: riboflavina

 |

|  |  |
| --- | --- |
| Identificadores | 
* ATC: A11HA04
* CAS: 83-88-5
* ChEBI: 17015
* ChEMBL: CHEMBL1534
* ChemSpider: 431981
* DrugBank: 00140
* DTXSID: DTXSID8021777
* E: E101
* ECHA: 100.001.370
* HMDB: HMDB0000244
* IEDB: 161730
* IUPHAR: 6578
* KEGG: D00050
* KNApSAcK: C00001552
* MedlinePlus: 002411
* MeSH: D012256
* MeSH: D03.633.100.733.315.650
* NDF-RT: N0000146013
* PubChem: 493570
* RxNorm: 9346
* UMLS: C0035527
* UNII: TLM2976OFR

 |
A **vitamina B6** é o coenzima de numerosos enzimas que actúan no metabolismo das proteínas e dos ácidos graxos, entre outras funcións. En realidade é unha denominación común para tres compostos químicos chamados piridoxina, piridoxal e piridoxamina.

Atópase no xerme do trigo, carne e verduras. Ó tratarse dunha vitamina hidrosoluble elimínase a través dos ouriños e hase de repor diariamente coa dieta. Necesítase en maior cantidade cando se seguen dietas altas en proteínas.

A carencia de vitamina B6 provoca náuseas, parestesia, debilidade muscular e alteracións cutáneas (dermatite, ó que se debe o nome que se lle deu de *adermina*).

Beneficios
----------

Adóitase coñecer, a nivel popular, como a "vitamina das mulleres", xa que contribúe a aliviar a síndrome premenstrual (irritabilidade, desánimo etc.). Pode haber falta desta vitamina no embarazo e cando se toman anticonceptivos orais.

A vitamina B6 intervén na elaboración de substancias cerebrais que regulan o estado de ánimo, como a serotonina, podendo ser útil, nalgunhas persoas, en casos de depresión, tensión e alteracións do soño. Simultaneamente, pode axudar a reducir a sequidade de boca ocasionada pola toma de medicamentos (sobre todo por algúns antidepresivos).

É moi popular entre os deportistas xa que incrementa o rendemento muscular e a produción de enerxía. Iso é debido a que cando hai necesidade dun maior esforzo favorece a liberación de glicóxeno que se atopa almacenado no fígado e nos músculos. Tamén pode colaborar a perder peso xa que axuda a que o noso corpo consiga enerxía a partir das graxas acumuladas.

É necesaria para que o corpo fabrique adecuadamente anticorpos e hemacias (glóbulos vermellos).

É moi importante para unha adecuada absorción da vitamina B12 e do magnesio.

A diabetes durante o embarazo e a lactación relacionouse cunha deficiencia de vitamina B6 que provocaría unha baixo nivel de insulina para asimilar os hidratos de carbono da dieta. As persoas diabéticas a miúdo observan que necesitan menos insulina polo que deben vixiar os seus niveis de glicosa e adecuar a dose de insulina.

Outros efectos
--------------

* Alivia as náuseas.
* Axuda en caso de tendencia a espasmos musculares nocturnos, cambras nas pernas e adormecemento das extremidades.
* Participa na formación de anticorpos.
* Intervén na síntese de ADN e ARN.
* Mantén o funcionamento das células nerviosas.
* Favorece a absorción de ferro.
* Intervén na formación de mielina.

| * v
* c
* e
Vitaminas |
| --- |
| Liposolubles | 
* Retinol (**A**)
* Calciferol (**D:** D2, D3)
* Tocoferol (**E**)
* Filoquinona (**K**)

 |
| Hidrosolubles | 
* Tiamina (**B1**)
* Riboflavina (**B2**)
* Niacina (**B3**)
* Ácido pantoténico (**B5**)
* Piridoxina (**B6**)
* Biotina (**B7**)
* Ácido fólico (**B9**)
* Cobalamina (**B12**)
* Ácido ascórbico (**C**)

 |

|  |  |
| --- | --- |
| Control de autoridades | 
* Wd: Q205130
* BNCF: 51070
* BNF: 119398585
* EBID: ID
* LCCN: sh85143967
* MAG: 2909565515
* PSH: 6240

 |

|  |  |
| --- | --- |
| Identificadores | 
* CAS: 8059-24-3
* ChEBI: 27306
* ECHA: 100.029.543
* MedlinePlus: 002402
* MeSH: D025101
* MeSH: D03.383.725.676.925

 |
Videochat directo.
O **videochat** é unha variación dos servizos de chat tradicionais, que permite a comunicación a través de Internet entre varios usuarios, con recursos de son e vídeo.

Existen basicamente dous enfoques na implantación de videochat, cada un seguindo o estilo dos dous modos principais de chat: IRC e mensaxería instantánea. No primeiro dos casos, un número arbitrario de usuarios son agrupados nunha serie de salas ou canles, e realizan unha comunicación baseada no multidifusión, é dicir, emítese a información de forma que sexa accesible a todos os usuarios da canle, aínda que a comunicación privada é, ás veces, unha opción. A outra visión sería a de videoconferencia, no sentido tradicional, no que dous usuarios estabelecen comunicación de forma directa, coa posibilidade de comunicarse a través de texto.

O videochat baseado na multidifusión adoita ser elixido polos sitios web que permiten videochat on-line, xeralmente executado coa tecnoloxía Flash Video, aínda que haxa tamén un software especializado.

O videochat en directo é habitual en programas de mensaxeiría instantánea como o MSN Messenger, Yahoo! Messenger ou Skype.

|  |  |
| --- | --- |
| Control de autoridades | 
* Wd: Q854954
* LCCN: sh85143224
* NDL: 01184685
* TESF: vidphone

 |
A **vicepresidencia** é un cargo que se outorga a un funcionario (de carreira ou de facto) do Goberno, ou un empresario que está baixo o presidente na xerarquía organizacional. O nome deriva do latín «vice» (*en lugar de*).

A vicepresidencia do país ocúpase de substituír o cargo da presidencia en caso de ausencia, temporal ou definitiva. É a persoa que, ben o pobo, ou ben a presidencia do Goberno de xeito directo, nomea para que o substitúa no cargo sen requirir novas eleccións ou discusións parlamentarias.

A vicepresidencia manterase mentres a presidencia manteña legalmente a cabeza do Goberno. As viaxes do cargo da presidencia non o inhabilitan do seu cargo.

Notas
-----

1. ↑  Definicións no *Dicionario da Real Academia Galega* e no Portal das Palabras para *vicepresidencia*. Consultado o 21-09-2017.
2. ↑  WordNet (ed.). "Vice president" (en inglés). Consultado o 09 de xaneiro de 2011.
3. ↑  "Prefijos y sufijos" (en castelán). Consultado o 9 de xaneiro de 2011.

|  |  |
| --- | --- |
| Control de autoridades | 
* Wd: Q42178
* AAT: 300122959
* EBID: ID
* GEC: 0217616
* GND: 4671459-5
* JSTOR: vice-presidents
* LCCN: sh85143155
* NDL: 00563621
* NKC: ph127093

 |
Aínda que existen outros alimentos máis ricos en ácido ascórbico (véxase a tabela anexa), popularmente considérase que os cítricos son unha fonte natural de vitamina C.
A **vitamina C** ou **ácido ascórbico** é unha molécula usada na hidroxilación de varias reaccións bioquímicas nas células. A súa principal función é a hidroxilación do coláxeno, a proteína fibrilar que dá resistencia aos ósos, dentes, tendóns e paredes dos vasos sanguíneos. Alén diso é un poderoso antioxidante, usándose para transformar os radicais libres de osíxeno en formas inertes. Úsase tamén na síntese dalgunhas moléculas que serven como hormonas ou neurotransmisores.

Todos os efectos da vitamina C son importantes para doentes con deficiencias. Non existe hipervitaminose de vitamina C a través dos alimentos, pero se se toma sinteticamente e en exceso pode ser daniño. Ten os seguintes efectos no organismo en doses moderadas:

* Favorece a formación dos dentes e ósos;
* Axuda a resistir ás doenzas.
* Prevén gripes, fraqueza muscular e infeccións. Axuda sen dúbida en doentes xa con escorbuto.
* Axuda o sistema inmunolóxico e a respiración celular, estimula as glándulas suprarrenais e protexe os vasos sanguíneos.

A carencia desta vitamina provoca a avitaminose designada escorbuto.

Fontes de vitamina C
--------------------

A vitamina C non é producida polas células humanas e ten de ser inxerida na alimentación. Algúns alimentos ricos en vitamina C son o Amorodo, melón, laranxa, limón, estripeiro, verza, ananás, papaia, manga, caxú e pementón.

A estripeiro é trinta veces máis rica en vitamina C que a laranxa.

|  |  |
| --- | --- |
| Produto | Vit. C (mg/100 g de
produto fresco) |
| goiaba | 273 |
| pemento | 131 |
| brócoli | 110 |
| kiwi | 90 |
| amorodos | 60 |
| limón e laranxa | 50 |

Sinais de falta
---------------

A deficiencia patolóxica denomínase escorbuto: feridas que demoran en cicatrizar, hemorraxias, dentes moles, perda de peso, dores nas articulacións e xenxivas inflamadas.

| * v
* c
* e
Vitaminas |
| --- |
| Liposolubles | 
* Retinol (**A**)
* Calciferol (**D:** D2, D3)
* Tocoferol (**E**)
* Filoquinona (**K**)

 |
| Hidrosolubles | 
* Tiamina (**B1**)
* Riboflavina (**B2**)
* Niacina (**B3**)
* Ácido pantoténico (**B5**)
* Piridoxina (**B6**)
* Biotina (**B7**)
* Ácido fólico (**B9**)
* Cobalamina (**B12**)
* Ácido ascórbico (**C**)

 |

|  |  |
| --- | --- |
| Control de autoridades | 
* Wd: Q199678
* BNCF: 39949
* BNF: 119494735
* EBID: ID
* GEC: 0081095
* JSTOR: vitamin-c
* LCCN: sh85143977
* MAG: 2986274086
* NDL: 00560395
* PSH: 6242

 |

|  |  |
| --- | --- |
| Identificadores | 
* ATC: G01AD03
* CAS: 50-81-7
* ChEBI: 29073
* ChEMBL: CHEMBL196
* ChemSpider: 10189562
* DrugBank: 00126
* DTXSID: DTXSID5020106
* E: E300
* ECHA: 100.000.061
* HMDB: HMDB0000044
* IUPHAR: 4532
* KEGG: C00072
* KNApSAcK: C00001179
* MedlinePlus: 002404
* NCIt: C285
* NDF-RT: N0000146025
* PubChem: 54670067
* RxNorm: 1151
* UNII: PQ6CK8PD0R

 |
Para outras páxinas con títulos homónimos véxase: Vitiaz.
A corveta imperial rusa Vitiaz
A ***Vitiaz*** (en ruso *Витязь*) foi unha corveta da Mariña imperial rusa que efectuou unha dupla circunnavegación (1870 - 1883-1885). 

Visitou os Estados Unidos de América nunha misión diplomática ao mando do vicealmirante Stepan Lesovsky (1863-1864), prestou servizo no mar Mediterráneo en 1864 e no océano Pacífico (1870-1874) e rearmada en 1871. Foi renomeada como *Skobelev* (*Скобелев*) en 1882, e empregada como buque escola a partir dese ano.

Na súa primeira viaxe de circunnavegación (1870 - 1883), navegou desde outubro de 1870 por América do Sur e as illas do Pacífico chegando á baía do Astrolabio (Papúa-Nova Guinea) en setembro de 1871, polo que o mariño ruso Nikolai Nikolaiévich Mikluho-Maklai, deulle o nome de estreito de Vitiaz ao brazo de mar que separa a illa de Nova Bretaña da península de Huon, en Papúa-Nova Guinea.

Notas
-----

1. ↑  Lehti, Aarni & Immonen, Karl (2006): "Porin puiset sotalaivat". (As balandras imperiais de guerra de Pori) *(en finés)*.
2. ↑  R. W. de M.-Maclay, "Mikluho-Maklai, Nicholai Nicholaievich (1846-1888)", *Australian Dictionary of Biography*.
Sonda Voyager 1.
A sonda espacial **Voyager 1** (*viaxeira*, en inglés) foi lanzada ao espazo o 5 de setembro de 1977 pola NASA a bordo dun foguete Titan IIIE. Foi deseñada para estudar o sistema solar e o espazo interestelar. Trátase do obxecto inventado polo ser humano que se atopa máis lonxe do planeta Terra.

Traxectoria
-----------

Traxectoria inicial da sonda *Voyager 1*
Chegou a Xúpiter no ano 1979 sufrindo unha aceleración debido ao seu campo gravitacional. No ano 1980 pasou por Saturno e o seu satélite Titán impulsándose ata os confíns do Sistema Solar. No ano 1990 tomou unha fotografía do planeta Terra a unha distancia de 6.000 millóns de km na que se albisca o noso planeta como un punto ao que se lle chamou Punto azul pálido (*pale blue dot*).

No ano 2011 atopábase a 17 400 millóns de km de distancia do planeta Terra. En 2013, segundo información subministrada pola NASA, tornouse no primeiro aparello humano en deixar o Sistema Solar.

Fonte de alimentación
---------------------

Ten como fonte de enerxía a electricidade producida por un xerador radioactivo de plutonio-238. Está previsto o esgotamento da fonte de alimentación no ano 2025.

Disco de Ouro
-------------

Leva a bordo un disco de ouro deseñado polo profesor Carl Sagan no que están gravadas mensaxes que poderán ser lidas e interpretadas por unha posible civilización extraterrestre.

Comunicacións
-------------

As comunicacións entre a Terra e a Voyager I realízanse a través das antenas do Deep Space Network da NASA en Camberra (Australia), Goldstone (California), e Madrid,.

Notas
-----

1. ↑  La Voz de Galicia, ed. (13 de setembro de 2013). "A sonda Voyager 1 abandona o sistema solar".
2. ↑  "NASA contacts Voyager 2 using upgraded Deep Space Network dish". *phys.org* (en inglés). Consultado o 2020-11-06.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Voyager 1*** |

### Ligazóns externas

* Sitio da NASA

|  |  |
| --- | --- |
| Control de autoridades | 
* Wd: Q48469
* GND: 4658791-3
* NSSDC ID: 1977-084A
* SCN: 10321

 |
Captura do videoxogo de rol libre *FreedroidRPG*.
Os **videoxogos de rol** son uns dos máis antigos representantes dos videoxogos. Sempre estiveron fortemente influídos por xogos de rol de mesa, exemplos claros diso son xogos baseados nas regras de Dungeons&Dragons, coma o clásico Eye of beholder ou os máis modernos Neverwinter nights e a súa continuación, Neverwinter nights II, ambos de Bioware; ou tamén, por exemplo, Vampire: the Masquerade Bloodlines, da desaparecida Troika games, baseado no universo homónimo.

Dinámica de xogo
----------------

A dinámica nos videoxogos de rol adoita ser variada e cunha significativa preferencia a historias abertas, nas cales é o xogador e as súas accións as que cambian a propia historia; moito máis clara ca noutros xéneros máis lineais, como os shooters.

A dinámica de xogo adoita estar influída pola raza do personaxe que se elixa, xa que neste tipo de xogos, nos cales impera a fantasía, non se ten demasiado en conta a realidade histórica.

O personaxe irá aumentando de nivel, mellorando así as súas capacidades e habilidades.

Será o xogador o que elixa cales serán as aptitudes do seu personaxe. O progama terá máis ou menos predefinidos estes camiños que pode tomar o xogador, por exemplo, o personaxe poderá chegar a ser un arquimago ou un paladin.
Estas características normalmente aparecen representadas nunha táboa de estatísticas, que o xogador pode modificar ó subir de nivel co seu personaxe.

Estas características sérvenlle ao xogador e ó seu personaxe para progresar na aventura, xa que con elas o personaxe poderá ter máis forza, intelixencia etc; poderá facer certos conxuros, e levar armaduras ou armas máis contundentes, o que lle permitirá derrotar inimigos máis poderosos.

Para subir de nivel, o xogador deberá derrotar inimigos, facer as misión que permiten progresar na aventura e, nalgúns casos, facéndolle favores a xente que se atopa no camiño.

Véxase tamén
------------

### Outros artigos

* Xogo de rol

|  |  |
| --- | --- |
| Control de autoridades | 
* Wd: Q744038
* EBID: ID
* TESF: computer\_role\_playing\_game

 |
**Viuda de Cándido** é unha empresa galega de transporte de viaxeiros por estrada, con sede en Pontevedra.

Historia
--------

A empresa foi fundada en 1941 polo matrimonio de Cándido Piñeiro e Carmen Durán, co nome de **Autos Cándido** e adicada ao transporte de mercadorías nun camión. En 1942 o vehículo foi transformado nun vehículo mixto, adicándose tamén ao transporte de persoas. Uns anos despois a empresa especializouse no servizo de feiras, levando pasaxeiros a 29 feiras ao mes e contando con tres vehículos.

Trala morte de Cándido Piñeiro en novembro de 1954, a empresa pasou a denominarse **Autos Vda. de Cándido**. Carmen Durán dirixiu a empresa até 1975, cando pasou a ser levada por Manuel Piñeiro, fillo dos fundadores e actual propietario.
En 2012 a empresa contaba con 8 vehículos, de entre 13 e 61 prazas e adaptados para persoas con mobilidade reducida e para persoas invidentes. Dende 2007 a empresa está a recibir os certificados de cumprimento das normas ISO 9001 de calidade, ISO 14001 de medio ambiente e UNE 13816 de transporte de persoas viaxeiras.

Véxase tamén
------------

### Ligazóns externas

* Viuda de CándidoArquivado 14 de marzo de 2012 en Wayback Machine.
**Vicente Mejuto Leis**, nado en Cee o 24 de xaneiro de 1913 e finado en Berriozar o 6 de xuño de 1938, foi un chofer e político galego.

Traxectoria
-----------

Chofer en Cee. En xaneiro de 1931 foi detido xunto co seu irmán Teófilo acusados de agredir a Francisco Casais Costa, empregado da Empresa de Automóviles Guillen. Volveu ser detido en Corcubión en agosto de 1933 acusado de cambiar as cubertas dunha camioneta de Manuel Cambeiro. Logo do golpe de Estado do 18 de xullo de 1936 foi detido por arrincar un bando escrito, xunto co seu irmán Teófilo e outros sindicalistas da Costa da Morte. Foi procesado e xulgado por rebelión militar na Coruña e condenado a 12 anos e un día de prisión. O 17 de xuño de 1937 foi trasladado desde a Prisión Provincial da Coruña ao penal do Forte de San Cristovo, no monte Ezkaba, onde permaneceu encerrado ata o día 22 de maio de 1938, cando participou na fuga do penal. Foi un dos catros presos fuxidos asasinados no monte Ezkaba, nunha zona próxima a Berriozar coñecida como a Esparceta. A fosa da Esparceta foi exhumada pola Sociedad de Ciencias Aranzadi a iniciativa do concello de Berriozar o 18 de abril de 2015. En xuño de 2021 foron identificados os seus restos.

Notas
-----

1. ↑  *La Voz de Galicia*, 8-1-1931, p. 7.
2. ↑  *La Voz de Galicia*, 31-8-1933, p. 5.
3. ↑  Identificados los restos de un preso gallego que participó en la Fuga de San Cristóbal
4. ↑  Vicente Mejuto Leis: la vuelta de un represaliado a casa

Véxase tamén
------------

### Ligazóns externas

* 

* Vicente Mejuto Leis na páxina web *Nomes e Voces*.
* Ficha en Los presos del penal de Ezcaba
**Vicente Riestra Calderón**, nado en Pontevedra en 1885 e finado na mesma cidade o 4 de outubro de 1967, foi un enxeñeiro e político galego.

Traxectoria
-----------

Fillo de José Riestra López, I marqués de Riestra, deputado e senador, e da súa segunda muller María Calderón Ozores, e irmán do tamén deputado Raimundo Riestra Calderón. Enxeñeiro industrial. Foi elixido deputado do Congreso dos Deputados de España polo distrito da Estrada durante as cinco últimas lexislaturas da Restauración (1916-1923). No franquismo foi Subsecretario de Presidencia do Goberno e conselleiro do Banco de España. Militou na Orde Terceira Franciscana e Acción Católica.

Vida persoal
------------

Casou o 29 de setembro de 1910 con Isidora Peinador Estévez, filla de Ramón Peinador Vela, propietario do Balneario de Mondariz, e foi pai de María del Carmen, Ramón, José María, Isidora, Santiago, Jorge, Beatriz e Milagros Riestra Peinador.

Notas
-----

1. ↑  Necrolóxica en *El Pueblo Gallego*, 5-10-1967, p. 11.
2. ↑  *La Correspondencia Gallega*, 30-9-1910, p. 3.

Véxase tamén
------------

### Ligazóns externas

* Ficha no Congreso dos DeputadosArquivado 05 de xuño de 2020 en Wayback Machine.
* Xenealoxía Marqueses de Riestra

|  |  |
| --- | --- |
| Control de autoridades | 
* Wd: Q20535870
* Arquivo Histórico de Deputados (1810-1977): 95540

 |
Spider-Man e Captain America
O **Universo Marvel** é o universo ficticio onde se desenvolven a maioría dos cómics publicados por Marvel Comics incluídos os máis coñecidos como Spider-Man, Hulk, X-Men e Captain America.

Desenvolvemento
---------------

O Universo Marvel englóbase dentro dun "multiverso" consistente en milleiros de realidades alternativas aínda que a liña temporal principal é a que acontece en Earth-616 e que é o Universo Marvel por antonomasia. A orixe do universo sitúase en 1961 cando o guionista e editor Stan Lee, xunto cun elenco de debuxantes nos que estaban Jack Kirby e Steve Ditko, creou unha serie de títulos nos que os acontecementos ocorridos nun deles repercutían noutros, de tal xeito que o conxunto das historias amosaban o desenvolvemento dos personaxes, unha característica do Universo Marvel é situar a acción principalmente na cidade de Nova York, procurando retratala de xeito realista, agás pola presenza de seres superhumanos.

|  |  |
| --- | --- |
|  | Wikimedia Commons ten máis contidos multimedia na categoría:  ***Universo Marvel Modificar a ligazón no Wikidata*** |
**Vicente Sierra Martínez**, nado en Pontecesures en 1900 e finado no mesmo concello o 19 de xuño de 1981, foi un avogado e político galego.

Traxectoria
-----------

Licenciado en dereito, traballou como avogado do Estado na Subdelegación de Facenda de Vigo. Como político, foi elixido deputado pola provincia de Pontevedra polo Partido Republicano Radical nas eleccións xerais de 1933.

Foille concedida a Gran Cruz do Mérito Civil en 1970.

Vida persoal
------------

Casou con María Luisa Docet Ríos e foi pai de Vicente, María del Pilar, José Luis, María Luisa e María Guadalupe Sierra Docet.

Notas
-----

1. ↑  Necrolóxica en *La Voz de Galicia*, 20-6-1981, p. 19.

Véxase tamén
------------

### Ligazóns externas

* Vicente Sierra no MEH[*Ligazón morta*]
* Ficha no Congreso dos DeputadosArquivado 19 de setembro de 2019 en Wayback Machine.
* Condecoración no BOE

|  |  |
| --- | --- |
| Control de autoridades | 
* Wd: Q11954647
* Arquivo Histórico de Deputados (1810-1977): 109370

 |
***Woman Hating: A Radical Look at Sexuality*** é un libro escrito pola autora feminista radical e activista Andrea Dworkin en 1974.

Antecedentes
------------

Mentres Dworkin vivía en Ámsterdam nos Países Baixos, coñeceu a Ricki Abrams, unha prostituta e compañeira expatriada. Abrams introduciu a escritora estadounidense nas primeiras obras do feminismo radical dos Estados Unidos, de aí que Dworkin estivese notablemente inspirada por *Sexual Politics* (*Política sexual*) de Kate Millett, *The Dialectic of Sex* (*A dialéctica do sexo*) de Shulamith Firestone e *Sisterhood is Powerful* (*A sororidade é poderosa*) de Robin Morgan. Ela e mais Abrams comezaron a traballar xuntas en «fragmentos e pezas temperás» dun texto feminista radical sobre o odio ás mulleres na cultura e na historia, incluíndo un borrador completo dun capítulo sobre a revista da contracultura pornográfica *Suck*, que foi publicado por un grupo de compatriotas expatriadas nos Países Baixos.

Denantes de deixar Ámsterdam, Dworkin falou con Abrams sobre a súa experiencia nos Países Baixos, o movemento feminista emerxente e o libro que comezaran a escribir xuntas. Dworkin aceptou rematalo —co título de *Woman Hating*— e publicalo cando chegase aos Estados Unidos. Nas súas memorias, Dworkin relata que durante a conversación prometeu que dedicaría a súa vida ao movemento feminista.

> 
> 
> Sentada con Ricki, falando con Ricki, fíxenlle unha promesa: que empregaría todo o que coñecía, tamén sobre a prostitución, para facer o movemento das mulleres máis forte e mellor; que daría a miña vida ao movemento e polo movemento. Prometín estar involucrada co honor e benestar das mulleres, facendo o que cumprise para ese benestar. Prometín vivir e, se cómpre, morrer polas mulleres. Fixen este voto hai trinta anos e aínda non o traizoei.
> Andrea Dworkin, *Heartbreak: The Political Memoir of a Feminist Militant*, 122.
>

Notas
-----

1. ↑  Dworkin, *Life and Death*, p. 19; Dworkin, *Heartbreak*, p. 118.
2. ↑  Dworkin, *Woman Hating*, Acknowledgment, p. 7.
3. ↑  Dworkin, *Life and Death*, p. 21; Dworkin, *Heartbreak*, p. 122.
4. ↑  Dworkin, *Life and Death*, p. 22.

|  |  |
| --- | --- |
| Control de autoridades | 
* Wd: Q8030692
* ISBN: 978-0-525-47423-4
* OCLC: 777326923
* OL: OL1650377W

 |
*Vita Karoli Magni*, edición de 1521
A **Vita Karoli Magni** (en lingua galega, "A vida de Carlomagno") trátase da biografía escrita por Exinhardo (770-840), monxe e conselleiro de Carlomagno, o personaxe central da súa obra.

Nesta obra, Exinhardo relata a vida do emperador, a cal segundo as súas palabras, foi a *vida máis gloriosa do rei máis excelente e máis marabilloso de todos os príncipes do seu tempo e os seus ilustres feitos, difíciles para homes de xeracións futuras imitaren*. É un documento histórico que, segundo o propio autor, reflicte o seu agradecemento e o seu desexo de homenaxear a Carlomagno para que súas obras e feitos non caian no esquecemento e perduren no tempo.

Notas
-----

1. ↑  Biografía de Exinhardo *(en inglés)*

Véxase tamén
------------

### Ligazóns externas

|  |  |
| --- | --- |
|  | A Galifontes posúe textos orixinais acerca de:  ****Vita Karoli Magni**** |

* Vita Karoli Magni, a vida de Carlomagno *(en inglés)*
* Texto latino completo no sitio da Latin Library.

|  |  |
| --- | --- |
| Control de autoridades | 
* Wd: Q538574
* WorldCat
* VIAF: 143152138664710982815
* BNF: 12048197p
* EBID: ID
* GND: 4284815-5
* Gutenberg: 48870
* LCCN: no2016145157
* OCLC: 26383463
* SUDOC: 060771321

 |
O **Vought F-8 Crusader** (orixinalmente **F8U**) foi un avión de superioridade aérea supersónico, mono-motor e embarcado construído por Vought para a Mariña e o Corpo de Marines dos Estados Unidos, substituíndo ao Vought F7U Cutlass. Despois da decepcionante experiencia da mariña co F7U, moitos referíronse ao F8U como a "derradeira oportunidade de Vought" O prijemiro prototipo do modelo estivo listo para o voo en febreiro de 1955, e foi o derradeiro caza estadounidense con canóns como arma principal, sendo usado principalmente na Guerra do Vietnam. O RF-8 Crusader foi un avión de recoñecemento fotográfico que operou durante máis tempo que as versións de caza. O RF-8 xogou un papel crucial na crise dos mísiles de Cuba, proporcionando fotografías tomadas a baixa altura que non podían conseguirse por outros medios. As unidades da Reserva Naval estadounidense continuaron operando o RF-8 ata 1987.

|  |  |
| --- | --- |
| Control de autoridades | 
* Wd: Q502126
* GND: 4816661-3
* LCCN: sh85034378
* NKC: ph717865

 |